
DR.31.3.2005  

 
 

37

Yang Berhormat Menteri Pelajaran untuk membuka pinjaman buku kepada semua pelajar 
pada Rancangan Malaysia Kesembilan amat dialu-alukan.   

Tuan Yang di-Pertua, satu perkara lagi yang saya ingin bangkitkan ialah mengenai 
perkhidmatan bomba yang kurang berkesan.  Perkhidmatan pasukan bomba adalah sangat 
penting semasa kebakaran.  Mereka bertanggungjawab memadamkan api dan mencegah 
kebakaran.  Pada bulan Februari tahun ini, satu kebakaran bas berlaku.  Bas itu berundur 
dan hampir terkena bangunan rumah kedai.  Aduan dilaporkan kepada balai bomba tetapi 
telah diabaikan. 

Selepas itu semasa musim kering, selepas tidak hujan selama kira-kira dua bulan, 
belukar di Taman Engku Tun Aminah telah terbakar.  Mula-mula api menyala dengan kecil, 
penduduk telah melaporkan kepada pihak bomba daerah Johor Bahru tetapi tindakan 
hanya diambil selepas tiga jam kemudian dengan menghantar tiga orang ahli bomba dan 
sebuah van.  Apabila api merebak sehingga hampir seluruh kawasan itu terbakar dan 
tinggal kira-kira 40 kaki jauhnya dari stesen minyak petrol BP barulah dua buah kereta 
bomba tiba untuk memadamkan api.  Penduduk-penduduk setempat itu berasa khuatir dan 
bimbang kerana kabel elektrik bersambungan daripada tepi belukar ke rumah-rumah kedai 
di tempat mereka, siapa yang akan bertanggungjawab ke atas kerugian sekiranya 
kebakaran itu merebak dan tidak terkawal ke rumah-rumah kedai itu.   

Rakyat setempat berasa sungguh kecewa terhadap keberkesanan pasukan 
bomba dan berharap kerajaan dapat mencari jalan untuk meningkatkannya.  Kawasan.. 

Dato’ Paduka Haji Badruddin bin Amiruldin:  [Bangun] 

Tuan Haji Ismail bin Haji Abd. Muttalib:  [Bangun] 

Dato’ Ghazali bin Ibrahim:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, ada tiga Ahli 
Yang Berhormat bangun. 

Dato’ Paduka Haji Badruddin bin Amiruldin:  Ya, sedikit sahaja, saya hendak 
bantu Yang Berhormat pasal takut terbakar lagi.  [Ketawa] 

Timbalan Yang di-Pertua [Datuk Lim Si Cheng]:  Cakap baik-baik ya. 

Dato’ Paduka Haji Badruddin bin Amiruldin:  Baik.  Saya orang baiklah, Tuan 
Yang di-Pertua, bukan suka kacau orang.  [Ketawa] [Disampuk]   

Puan Tan Ah Eng:  Cepat. 

Dato’ Paduka Haji Badruddin bin Amiruldin:  Saya hendak tahu, Yang 
Berhormat, adakah Yang Berhormat bersetuju dengan saya supaya Yang Berhormat boleh 
cadangkan kepada kerajaan supaya kerajaan membantu lebih lagi kepada bomba sukarela 
kerana kita ada banyak bomba sukarela tetapi mereka bergerak atas duit poket sendiri dan 
juga bantuan wakil rakyat.   Yang Berhormat bagi Kepong tidak bagilah, tetapi wakil rakyat 
Barisan Nasional, kita bagi.   

Jadi, adakah Yang Berhormat bercadang untuk kerajaan bagi bantuan untuk 
memperbanyakkan bomba sukarela dan memperkemaskannya kerana kadang-kadang, 
Tuan Yang di-Pertua, bomba sukarela sampai dahulu baru bomba kerajaan sampai.  Di 
kawasan saya macam itulah.  Terima kasih. 

Puan Tan Ah Eng:  Terima kasih, Yang Berhormat bagi Jerai.  Saya bersetujulah.  
Tuan Yang di-Pertua, kawasan Skudai... 

Tuan Haji Ismail bin Haji Abd. Muttalib:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Maran bangun. 

Tuan Haji Ismail bin Haji Abd. Muttalib:  Sedikit hendak minta pandangan, Yang 
Berhormat.  Terima kasih, Tuan Yang di-Pertua dan Yang Berhormat.  Kini terdapat banyak 
lagi sebenarnya kawasan-kawasan, sama ada di kawasan bandar ataupun di kawasan luar 



37. Yang Berhormat Menteri Pelajaran untuk membuka pinjaman buku kepada semua pelajar pada Rancangan Malaysia Kesembilan amat dialu-alukan. Tuan Yang di-Pertua, satu perkara lagi yang saya ingin bangkitkan ialah mengenai perkhidmatan bomba yang kurang berkesan. Perkhidmatan pasukan bomba adalah sangat penting semasa kebakaran. Mereka bertanggungjawab memadamkan api dan mencegah kebakaran. Pada bulan Februari tahun ini, satu kebakaran bas berlaku. Bas itu berundur dan hampir terkena bangunan rumah kedai. Aduan dilaporkan kepada balai bomba tetapi telah diabaikan. Selepas itu semasa musim kering, selepas tidak hujan selama kira-kira dua bulan, belukar di Taman Engku Tun Aminah telah terbakar. Mula-mula api menyala dengan kecil, penduduk telah melaporkan kepada pihak bomba daerah Johor Bahru tetapi tindakan hanya diambil selepas tiga jam kemudian dengan menghantar tiga orang ahli bomba dan sebuah van. Apabila api merebak sehingga hampir seluruh kawasan itu terbakar dan tinggal kira-kira 40 kaki jauhnya dari stesen minyak petrol BP barulah dua buah kereta bomba tiba untuk memadamkan api. Penduduk-penduduk setempat itu berasa khuatir dan bimbang kerana kabel elektrik bersambungan daripada tepi belukar ke rumah-rumah kedai di tempat mereka, siapa yang akan bertanggungjawab ke atas kerugian sekiranya kebakaran itu merebak dan tidak terkawal ke rumah-rumah kedai itu. Rakyat setempat berasa sungguh kecewa terhadap keberkesanan pasukan bomba dan berharap kerajaan dapat mencari jalan untuk meningkatkannya. Kawasan.. Dato' Paduka Haji Badruddin bin Amiruldin: [Bangun]. Tuan Haji Ismail bin Haji Abd. Muttalib: [Bangun]. Dato' Ghazali bin Ibrahim: [Bangun]. Timbalan Yang di-Pertua [Datuk Lim Si Cheng]: Yang Berhormat, ada tiga Ahli Yang Berhormat bangun. Dato' Paduka Haji Badruddin bin Amiruldin: Ya, sedikit sahaja, saya hendak bantu Yang Berhormat pasal takut terbakar lagi. [Ketawa]. Timbalan Yang di-Pertua [Datuk Lim Si Cheng]: Cakap baik-baik ya. Dato' Paduka Haji Badruddin bin Amiruldin: Baik. Saya orang baiklah, Tuan Yang di-Pertua, bukan suka kacau orang. [Ketawa] [Disampuk]. Puan Tan Ah Eng: Cepat. Dato' Paduka Haji Badruddin bin Amiruldin: Saya hendak tahu, Yang Berhormat, adakah Yang Berhormat bersetuju dengan saya supaya Yang Berhormat boleh cadangkan kepada kerajaan supaya kerajaan membantu lebih lagi kepada bomba sukarela kerana kita ada banyak bomba sukarela tetapi mereka bergerak atas duit poket sendiri dan juga bantuan wakil rakyat. Yang Berhormat bagi Kepong tidak bagilah, tetapi wakil rakyat Barisan Nasional, kita bagi. Jadi, adakah Yang Berhormat bercadang untuk kerajaan bagi bantuan untuk memperbanyakkan bomba sukarela dan memperkemaskannya kerana kadang-kadang, Tuan Yang di-Pertua, bomba sukarela sampai dahulu baru bomba kerajaan sampai. Di kawasan saya macam itulah. Terima kasih. Puan Tan Ah Eng: Terima kasih, Yang Berhormat bagi Jerai. Saya bersetujulah. Tuan Yang di-Pertua, kawasan Skudai... Tuan Haji Ismail bin Haji Abd. Muttalib: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Maran bangun. Tuan Haji Ismail bin Haji Abd. Muttalib: Sedikit hendak minta pandangan, Yang Berhormat. Terima kasih, Tuan Yang di-Pertua dan Yang Berhormat. Kini terdapat banyak lagi sebenarnya kawasan-kawasan, sama ada di kawasan bandar ataupun di kawasan luar.